Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on 4. päeva sõjas.
Hamasi mõrvatud iisraellaste arv kasvab püsivalt.
Peaminister Netanyahu: kuigi Iisrael ei alustanud seda sõda,
on Iisrael see, kes selle lõpetab.
Kartes Iisraeli-Ameerika ühist vasturünnakut,
kinnitab Iraani ülemjuht,
et Iraan ei osalenud palestiinlaste rünnakus Iisraeli vastu.
Iisrael on 4. päeva sõjas
pärast seda, kui Gaza mõrvarlikud islamirühmitused tungisid Iisraeli
ja panid toime brutaalse massimõrva süütute tsiviilelanike seas.
Seni on Iisraeli võimude kinnitusel tapetud üle 900 ja haavatuid üle 1800,
kellest enamik on iisraellased ja mõned teistest rahvustest.
Iisraeli president Isaac Herzog pöördus rahva poole,
toonitades, et selliseid pilte
nagu Palestiina rühmituste brutaalses rünnakus juutide vastu
pole nähtud alates holokaustist 2. Maailmasõjas.
Iisraeli riigi presidendina
räägin teiega praegu meie pealinnast Jeruusalemmast,
sõja tumeda varju all, kui mu riik on endiselt
julma ja ebahumaanse vaenlase metsiku rünnaku all.
Minu meelest pole pärast holokausti
ühe päevaga nii palju juute tapetud.
Ja holokausti ajal nägime viimati,
kuidas juudi naisi, lapsi, vanavanemaid,
isegi holokausti üleelanuid karjana veokitega vangi viidi.
Hamas on importinud, omaks võtnud ja korranud ISISe metsikusi.
Tungida püha ajal erakodudesse
ja mõrvata külmavereliselt terveid peresid! Noori ja vanu.
Rüvetada ja põletada surnukehi.
Peksta ja piinata süütuid ohvreid - juute, moslemeid ja teisi usklikke.
Milline brutaalsus, ebainimlikkus.
See on koletiste, mitte inimeste barbaarsus.
Iisraeli riigipea,
kes rääkis mitmete maailma riikide ja institutsioonide juhtidega,
kutsus rahvusvahelist üldsust Iisraeli riigi kõrval seisma.
Kutsun maailma rahvaid:
esmalt Hamasi tegevust selgelt ja valjult hukka mõistma,
nii nagu mõistsite hukka ISISe vastikud ja väljendamatud teod,
sest täna on nad üks ja sama.
Teiseks - need riigid, kes seda veel teinud pole:
määratlege Hamas tervikuna terroriorganiks.
Kolmandaks - tehke selgeks,
et Hamas kannab täit vastutust võetud pantvangide heaolu eest
ja nõudke koheselt nende tagastamist Iisraeli.
Neljandaks - toetage Iisraeli. Sõnades ja tegudes.
Iisrael jätkab samal ajal enda kaitsmist.
Iisraeli valitsusel, peaminister Netanyahul, IDF-il
ja kõigil Iisraeli julgeolekuametitel on minu täielik toetus.
Tegutseme kogu jõu ja kõikumatu otsustavusega,
et elimineerida see oht meie rahva vastu.
Jälitame kõiki neid, kes sooritavad ja toetavad
selliseid koletuid tegusid meie vastu. Tean, et Iisraeli vaim võidab.
Iisraeli peaminister Benjamin Netanyahu
pöördus samuti teleesinemises rahva ja rahvusvahelise üldsuse poole,
kinnitades, et kuigi Iisrael ei tahtnud seda sõda, kavatseb ta selle lõpetada.
Iisrael on sõjas. Me ei tahtnud seda sõda.
See sunniti meile peale kõige brutaalsemal ja metsikumal moel.
Aga kuigi Iisrael ei alustanud seda sõda, Iisrael lõpetab selle.
Kunagi oli juudi rahvas riigita.
Kunagi olid juudid kaitsetud. Enam mitte. Hamas mõistab,
et meie ründamisega on nad teinud ajaloolistes mõõtmetes vea.
Nõuame neilt hinda, mida nemad ja teised Iisraeli vaenlased
mäletavad aastakümneid.
Need Hamasi metsikud rünnakud süütute iisraellaste vastu
on peadpööritavad: nottida maha perekondi nende kodudes,
tappa massiliselt noori vabaõhufestivalil,
röövida kümneid naisi, lapsi, vanureid ja isegi holokausti üleelanuid.
Hamasi terroristid sidusid kinni, põletasid ja hukkasid lapsi.
Nad on metslased. Hamas on ISIS.
Ja just nagu tsivilisatsiooni jõud ühinesid, et võita ISIS,
peavad tsivilisatsiooni jõud toetama Iisraeli Hamasi võitmises.
Netanyahu tänas maailma juhte rahvusvahelise toetuse eest Iisraelile
ISIS-e sarnase brutaalsuse valguses,
mida Hamas ja selle filiaalrühmitused demonstreerisid,
ja eriti USAd, kes on lubanud olulist sõjalist toetust,
kui Gaza sõda peaks muutuma täieulatuslikuks regionaalseks sõjaks,
mis hõlmaks Liibanoni, Süüriat, Iraani jt.
Tahan tänada president Bidenit tema ühemõttelise toetuse eest.
Tahan tänada maailma juhte, kes täna Iisraeli kõrval seisavad.
Tahan tänada USA Kongressi liikmeid.
Võitluses Hamasiga ei võitle Iisrael ainult oma rahva eest.
Ta võitleb iga riigi eest, kes on vastu barbaarsusele.
Iisrael võidab selle sõja
ja kui Iisrael võidab, võidab terve tsiviliseeritud maailm.
On tähtis märkida, et Iisraeli toetatakse rahvusvahelisel areenil
ja Saksa kantsler Olaf Shultz kuulutas, et Lääs seisab Iisraeli kõrval.
Osalesime Emmanueliga eile õhtul arutelul
USA presidendi Joe Bideni, Itaalia peaministri Giorgia Meloni
ja Briti peaministri Rishi Sunakiga. Olime kõik ühel meelel,
et mõistame teravalt hukka need terroristide barbaarsed rünnakud
Iisraeli süütutute tsiviilelanike vastu. Seisame ühiselt Iisraeli kõrval.
Leppisime samuti kokku,
et Iisraelil on õigus kaitsta end ebahumaansete rünnakute vastu
ja samal ajal on küsimus selles,
et see ei areneks edasi regionaalseks konfliktiks.
Oleme sel teemal tihedas ühenduses paljude regiooni riikidega.
Prantsusmaa president Emmanuel Macron teatas aga,
et juurdlus Iraani osaluse suhtes käib ja on märke,
et Teheran toetas Hamasi rünnakut.
On tõenäoline, et Iraan pakkus Hamasile abi,
kuid oleme siin ettevaatlikud,
sest meie info pole veel täielik.
On oluline toonitada,
et Lääne vastus mitmesektorilise sõja võimaluste suhtes näib enneolematu.
Lisaks abipakkumistele mitme lääneriigi poolt
on eriti USA tõhustanud oma ettevalmistustööd
pidada kinni oma tihti kuulutatud lubadusest tagada Iisraeli julgeolek.
Lisaks Iisraeli sõjakulude tarbeks eraldatud 8 miljardile dollarile,
liigub lennukikandja löögirühm USS Gerald R. Ford
Aadria mere kaudu Vahemere idaosa ja Iisraeli ranniku suunas,
et heidutada Hezbollah't ja Iraani sõjaga ühinemast.
On tähtis märkida,
et pinged süvenevad Iisraeli põhjapiiril Liibanoniga,
kus piiriüleses tulevahetuses hukkus kahjuks 300. divisjoni ülem,
kui Hezbollah' terrorirakk püüdis Iisraeli tungida.
Õnneks sai 4-liikmeline terrorirakk elimineeritud.
Lisaks ründas tundmatu lennuk Iraani konvoid,
mis püüdis ületada Iraagi-Süüria piiri.
Pommitati ka mitut rajatist Albu-Kamali piirkonnas,
mis kuulusid Londonis asuva Süüria Inimõiguste Vaatlusühenduse sõnul
Iraani Revolutsioonikaardile.
Kartes oma režiimi lõppu Iisraeli-Ameerika ühisrünnaku korral,
püüdis Iraani ülemjuht ajatolla Ali Khamenei Teheranis
distantseeruda osalusest laupäevases iisraellaste massimõrvas
Lõuna-Iisraelis.
Režiimi toetajad ja mõned anastaja režiimis
on teinud viimastel päevadel valelikke avaldusi ja jätkavad seda,
väites, et Iraan on selle liikumise taga. Nad eksivad.
Muidugi kaitseme Palestiinat, kaitseme võitlust,
suudleme nende intelligentsete ja vaprate Palestiina noorte käsi,
kes planeerisid rünnaku sionistliku režiimi vastu.
Oleme nende üle uhked.
Need, kes väidavad, et mittepalestiinlased
on palestiinlaste tegude taga, ei tunne palestiina rahvast.
Nad alahindavad Palestiina valitsust.
See on nende viga. Nad teevad ka siin valearvestuse.
Ajatolla, kes oleks sõjas Iraani vastu kindlasti sihtmärgiks,
jätkas valede levitamist, kiites iisraellaste mõrvu
ja väites, et Iisrael kaotas.
Samal ajal, kui Gaza sektoris toimuvad pidevad täppisrünnakud
Hamasi infrastruktuuri pihta,
mis hõlmavad eluhoonetesse ja mošeedesse peidetud relvaladusid,
on IDF alles alustamas ettevalmistusi selleks,
mis terrorismist nakatunud sektorit ees ootab.
Aitäh, et vaatasite TV7 Iisraeli Uudiseid!
Seoses kiiresti areneva olukorraga tõhustame oma tegevust,
et edastada teile värskeimat infot,
mis on eetris meie sotsiaalmeediaplatvormidel
ja veel mõningail kanaleil.
Töötame väsimatult, et muuta värsked teated kõigile saadavaks
teistelgi kanalitel ja platvormidel.
Kui meie saated teid õnnistavad ja soovite aidata meil kulusid kanda,
kuna TV7 Iisrael on 100% annetuspõhine teenistus,
kaaluge rahalist annetamist.
Seda saab teha meie veebilehel www.tv7israelnews.com
Paluge jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut!
Kohtumiseni järgmistes saadetes!
Tõlge: Monika Jaaguri